**Anexa 13\_Metodologie de calcul a respectării de către investiție a condițiilor de proximitate, densitate a populației și accesibilitate** – model recomandat

**Metodologie de calcul a respectării de către investiție a condițiilor de proximitate, densitate a populației și accesibilitate**

Pentru proiectul cu titlul <titlul proiectului>

1. **Stabilirea arealului deservit de proiect**

**1A. Detalierea stabilirii arealului situat pe o rază de 500 m** calculată de la limita spațiului public reabilitat.

**1B. Detalierea stabilirii arealului situat pe o rază de 2 km** calculată de la limita spațiului public reabilitat.

Arealul situat pe o rază de 500 m, respectiv 2 km în intravilanul localității va fi stabilit de către proiectant prin indicarea în mod explicit a limitei arealului. Se va prezenta un tabel centralizator cu străzile cuprinse în arealele identificate mai sus. Străzile pot fi incluse integral sau parțial în aceste areale; în situația în care sunt incluse doar parțial, se vor preciza limitele incluse.

Areal rază 500 m

|  |  |  |  |
| --- | --- | --- | --- |
| Nr. crt. | Strada | Limitele arealului | Alte observații/ specificații relevante |
| 1. |  |  |  |
| 2. |  |  |  |
| .... |  |  |  |

Areal rază 2 km

|  |  |  |  |
| --- | --- | --- | --- |
| Nr. crt. | Strada | Limitele arealului | Alte observații/ specificații relevante |
| 1. |  |  |  |
| 2. |  |  |  |
| .... |  |  |  |

**Atenție!**

Pentru a evita dubla contabilizare a suprafețelor și ulterior a locuitorilor, în situația în care prin proiect se propune amenajarea mai multor amplasamente, se vor indica atât informațiile aferente fiecărui amplasament în parte, cât și informațiile aferente întregului proiect, referitor la suprafețele de teren care se regăsesc în raza de 500 m și în raza de 2 km față de limita spațiilor publice reabilitate/reamenajate.

1. **Date referitoare la populația deservită prin proiect**

Populația deservită prin proiect este definită ca fiind populația care locuiește pe o rază de 500 m, respectiv pe o rază de 2 km față de spațiul public reabilitat din mediul urban.

Datele vor fi furnizate în cadrul unei adrese eliberate de Direcția de Evidență a Persoanelor de la nivelul UAT solicitant de finanțare, prin care se precizează în mod explicit care este populația care locuiește pe o rază de 500 m și pe o rază de 2 km față de limita spațiului public reabilitat/reamenajat prin proiect.

**Atenție!**

Pentru a evita dubla contabilizare a locuitorilor, în situația în care prin proiect se propune amenajarea mai multor amplasamente, în adresă se vor indica atât informațiile aferente fiecărui amplasament în parte, cât și informațiile aferente întregului proiect, referitor la populația care locuiește pe o rază de 500 m și pe o rază de 2 km față de limita spațiilor publice reabilitate.

**Populația care locuiește pe o rază de 500 m** – este relevantă pentru îndeplinirea condiției de proximitate, respectiv pentru subcriteriul 2.6 din grilele ETF.

**Populația care locuiește pe o rază de 2 km** – este relevantă pentru raportarea indicatorului PSR06 Populația care are acces la spații publice noi sau modernizate în zonele urbane și pentru îndeplinirea condiției de densitate a populației, respectiv pentru subcriteriul 2.6 din grilele ETF, punctul b): ,,În vederea utilizării raționale a spațiului, proiectul propune amenajarea de spații publice într-o zonă dens populată”.

Condiția se consideră îndeplinită dacă populația rezidentă de pe o rază de 2 km față de investiția propusă este egală sau mai mare de:

* 15.000 locuitori pentru municipiile reședință de județ
* 5.000 locuitori pentru municipii
* 2.000 locuitori pentru orașe

În cazul unei UAT pentru care limita de intravilan este sub 2 km ca rază, la calculul indicatorului se va utiliza raza aferentă limitei de intravilan a localității urbane, pornind de la marginea spațiului public reabilitat/reamenajat. Populația luată în calcul este cea indicată în cele mai recente date statistice de la Direcția de Evidență a Persoanelor, la momentul depunerii Cererii de Finanțare.

Calculele nu se vor realiza pe bază de estimări pentru situații viitoare.

1. **Reprezentarea grafică a celor 2 areale detaliate la punctul 1**

Se va utiliza Planul de încadrare în zonă și/sau Plan de situație, în care vor fi incluse, în corelare cu informațiile solicitate la punctele 1 și 2, cel puțin următoarele:

* 1. Reprezentarea grafică și delimitarea spațiului public reabilitat/reamenajat;
  2. Delimitarea arealului de 500 m față de spațiul public reabilitat/reamenajat;
  3. Delimitarea arealului de 2 km față de spațiul public reabilitat/reamenajat;
  4. Indicarea populației care locuiește în arealul delimitat de raza de 500 m – informația se va prelua din adresa de la punctul 2;
  5. Indicarea populației care locuiește în arealul delimitat de raza de 2 km – informația se va prelua din adresa de la punctul 2.

**Atenție!**

În cazul unei UAT pentru care limita intravilanului este sub raza de 2 km, pentru calculul populației se va utiliza arealul cuprins între limita intravilanului localității urbane și limita spațiului public reabilitat/ reamenajat.

Se recomandă reprezentarea schematică a modului de acces la locația de implementare, de ex.: acces pietonal, pista de cicliști, stații de transport public. Descrierea modului de acces se va detalia la punctul 4. Accesibilitatea locației de implementare.

**Atenție!**

Pentru a evita dubla contabilizare a locuitorilor, în situația în care prin proiect se propune amenajarea mai multor amplasamente, în plan se vor indica atât informațiile aferente fiecărui amplasament în parte, cât și informațiile aferente întregului proiect.

1. **Accesibilitatea locației de implementare**

Se va indica accesibilitatea locației de implementare pentru pietoni, bicicliști și utilizatorii transportului public, prin descrierea tipului de infrastructură care asigură accesul: trotuare/alei pietonale, piste de cicliști, stații de transport public situate la o distanță de maxim 300 m față de accesul la spațiul public reabilitat/ reamenajat.

**Atenție!**

În situația în care prin proiect se propune amenajarea mai multor amplasamente, se va realiza descrierea situației pentru fiecare amplasament în parte.

1. **Anexe**
2. Adresa de la Direcția de Evidență a Persoanelor, din care au fost extrase datele prezentate la punctul 2 – **anexă obligatorie**;
3. Orice documente considerate relevante pentru justificarea aspectelor și informațiilor prezentate.

**Metodologia va fi asumată de către proiectant și reprezentantul legal al solicitantului de finanțare, inclusiv de către echipa de proiect.**