**Anexa 17 b**

**METODOLOGIE**

**privind respectarea principiilor orizontale:**

**Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și**

**Respectarea principiului de ”a nu prejudicia în mod semnificativ” (DNSH)**

**de către solicitanții pentru sprijin nerambursabil în cadrul Intervenției regionale 7.1.A Revitalizare și regenerare urbană, apelul de proiecte nr. PRV/7.1.A/1.2, PRV/7.1.A/1.3, PRV/7.1.A/1.4, PRV/7.1.A/1.5.**

# **CONTEXT**

Prezenta metodologie reprezintă un instrument de lucru pe care Agenția pentru Dezvoltare Regională Vest, în calitate de Autoritate de Management pentru Programul Regional Vest 2021-2027 îl pune la dispoziția solicitanților care vor înainta solicitări de sprijin nerambursabil pentru **Intervenția regională 7.1.A Revitalizare și regenerare urbană, apelul de proiecte nr. PRV/7.1.A/1.2, PRV/7.1.A/1.3, PRV/7.1.A/1.4, PRV/7.1.A/1.5.**

1. **CADRUL LEGISLATIV**

Necesitatea elaborării acestei metodologii derivă dintr-un amplu cadru legislativ, care impune **obligații pentru autoritățile de management** atunci când selectează operațiunile pentru finanțare, **cât și** **pentru cei care implementează proiecte** sprijinite din fonduri nerambursabile, în contextul obiectivului general de neutralitate climatică asumat de Comisia Europeană pentru anul 2050.

Un rezumat al principalelor acte legislative și al prevederilor este sintetizat mai jos.

1. **Regulamentul (UE) 2021/1060**, respectiv:
   1. Punctul (10) – (...) ”fondurile ar trebui să sprijine activități care respectă standardele și prioritățile Uniunii în materie de climă și mediu și care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852. Programarea și execuția fondurilor ar trebui să includă mecanisme adecvate care să asigure imunizarea la schimbările climatice a investițiilor în infrastructură care beneficiază de sprijin.”
   2. Articolul 9, alineatul (4) - Obiectivele fondurilor sunt urmărite în conformitate cu obiectivul de promovare a dezvoltării durabile (...), ținând seama de obiectivele de dezvoltare durabilă ale ONU, de Acordul de la Paris și de principiul de ”**a nu prejudicia în mod semnificativ”**
   3. Articolul 73, alineatul (2) - La selectarea operațiunilor, autoritatea de management (...) (j) - asigură imunizarea la schimbările climatice a investițiilor în infrastructură care au o durată de viață preconizată de cel puțin cinci ani.
2. **Regulamentul (UE) 2021/1058**, punctul (6) – ”Ambele fonduri ar trebui să sprijine activități care respectă standardele și prioritățile Uniunii în materie de climă și mediu, care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului”.
3. **Comunicarea Comisiei** 2021/C 373/01 – Orientări tehnice referitoare la imunizarea infrastructurii la schimbările climatice în perioada 2021-2027, care, potrivit celor menționate la Secțiunea 2 Domeniul de aplicare al orientărilor, se adresează în primul rând inițiatorilor de proiecte și experților implicați în pregătirea proiectelor de infrastructură.
4. **Regulamentului (UE) 2020/852** al Parlamentului European și al Consiliului privind instituirea unui cadru care să faciliteze investițiile durabile și de modificare a Regulamentului (UE) 2019/2088, care definește cele 6 obiective de mediu, precum și activitățile care contribuie în mod substanțial la obiectivele de mediu și acțiunile care trebuie evitate pentru a prejudicia în mod semnificativ oricare din cele 6 obiective de mediu. Regulamentul a fost completat de **Regulamentul (UE) 2021/2139.**
5. **Tratatul privind Funcționarea Uniunii Europene:**
6. Articolul 11, -Cerințele de protecție a mediului trebuie integrate în definirea și punerea în aplicare a politicilor și acțiunilor Uniunii, în special pentru promovarea dezvoltării durabile.
7. Articolul 191, - Politica Uniunii în domeniul mediului contribuie la următoarele obiective:
   * + 1. Conservarea, protecția și îmbunătățirea calității mediului
       2. Ocrotirea sănătății persoanelor ,
       3. Utilizarea prudentă și rațională a resurselor naturale
       4. Promovarea pe plan internațional a unor măsuri destinate să contracareze problemele de mediu la scară regională sau mondială și în special lupta împotriva schimbărilor climatice.

În pregătirea cererilor de finanțare, începând cu data depunerii cererii de finanțare, pe tot parcursul procesului de evaluare, selecție și contractare, pe perioada de implementare, precum și pe perioada de durabilitate a contractului de finanțare, **solicitanţii de finanțare au obligația de a respecta legislaţia în vigoare la nivel național și comunitar, inclusiv modificările intervenite ulterior lansării ghidurilor de finanțare.**

Solicitantul are obligația de a respecta prevederile Legii nr. 292/2018 privind evaluarea impactului anumitor proiecte publice şi private asupra mediului și ale Ordinului nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier şi a altor ghiduri specifice pentru diferite domenii şi categorii de proiecte. În urma parcurgerii procedurii de reglementare solicitantul va prezenta **actul de reglementare pentru proiectul ce va fi depus** (decizia etapei de încadrare/clasarea notificării).

Rezumând, în procesul de evaluare si selectare a operațiunilor, Autoritatea de Management PR Vest 2021-2027 va analiza modul în care proiectul propus spre finanțare respectă:

1. **Asigurarea Dezvoltării Durabile** prinrespectarea cerințelor privind protecția mediului,
2. **Asigurarea imunizării la schimbările climatice,**
3. **Respectarea principiului ”de a nu prejudicia semnificativ” (DNSH).**
4. **PREZENTARE GENERALĂ A CONCEPTELOR**

## **3.1. Asigurarea Dezvoltării Durabile prin respectarea cerințelor privind protecția mediului**

# Cele 17 Obiective de Dezvoltare Durabilă (ODD) sau Obiectivele Globale, asumate de țara noastră alături de cele 193 de state membre ONU în septembrie 2015, acoperă o gamă largă de tematici care promovează acțiunea globală în trei arii de dezvoltare durabilă principale: economie, societate și mediu. Cele 17 ODD-uri se adresează în egală măsură atât statelor și regiunilor subdezvoltate, cât și celor dezvoltate.  Astfel, până în 2030, statele lumii s-au angajat să elimine sărăcia și foametea, să combată inegalitățile și injustiția și să adopte măsuri active privind protecția mediului înconjurător.

# Din cele 17 obiective ale Dezvoltării Durabile, cele care vizează protecția mediului se referă la: măsuri de combatere a impactului privind schimbările climatice, conservarea și utilizarea durabilă a resurselor de apă pentru o dezvoltare durabilă, protejarea, restaurarea și promovarea utilizării durabile a ecosistemelor terestre.

**Pentru a răspunde care sunt măsurile de reducere a impactului asupra obiectivelor de mediu ce promovează dezvoltarea durabilă, solicitantul are obligația de a respecta** prevederile Legii nr. 292/2018[[1]](#footnote-1) privind evaluarea impactului anumitor proiecte publice şi private asupra mediului și ale Ordinului nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier şi a altor ghiduri specifice pentru diferite domenii şi categorii de proiecte. Fiecare proiect depus în cadrul PRV va parcurge procedura de evaluare a impactului asupra mediului.

Solicitantul va prezenta actul de reglementare de la autoritatea de mediu (**Decizia etapei de încadrare/Clasarea notificării**), la depunerea cererilor de finanțare.

De asemenea în etapa de programare s-a prevăzut asigurarea imunizării la schimbările climatice, prin aplicarea principiului ”eficiență energetică înainte de toate”.

Solicitanții sunt încurajați să integreze aspectele de mediu în elaborarea și implementarea proiectelor, prin identificarea de soluții eco, achiziții publice verzi.

Se recomandă realizarea preponderentă a achizițiilor verzi pentru echipamente și dotări .

Astfel, în cadrul Ghidului solicitantului de finanțare prioritizarea proiectelor la finanțare se va efectua și în funcție de procentul de proceduri de achiziții publice verzi din numărul total de proceduri de achiziții propus a se realiza de către solicitantul de finanțare, (în proporție de minim 20% din numărul total de achiziții prevăzute în cadrul proiectului).

## **3.2. Ce reprezintă imunizarea la schimbările climatice?**

## Procesul asigurării imunizării la schimbările climatice se bazează pe Orientările tehnice referitoare la imunizarea infrastructurii la schimbările climatice în perioada 2021-2027[[2]](#footnote-2) .

Imunizarea infrastructurii la schimbările climatice:

1. reprezintă un **proces** care integrează măsurile de **atenuare** a schimbărilor climatice și de **adaptare** la acestea în dezvoltarea proiectelor de infrastructură;
2. cuprinde **doi piloni**:
3. **Neutralitate climatică** (Atenuarea schimbărilor climatice);
4. **Reziliența la schimbările climatice** (Adaptarea la schimbărilor climatice).

Pentru cei doi piloni se face o analiză în **două etape**:

* 1. Examinare;
  2. Analiză detaliată.

1. **Neutralitate climatică** (Atenuarea schimbărilor climatice):
2. Examinarea: În etapa de programare s-au analizat toate intervențiile propuse și în concluzie intervențiile propuse nu provoacă prejudicii semnificative, care trebuie să parcurgă analiza detaliată.
3. Analiză detaliată: solicitantul va propune alternative și va prezenta măsuri de atenuare la schimbări climatice. Se pot consulta exemple în anexa 1 la prezenta metodologie.
4. **Reziliența la schimbările climatice** (Adaptarea la schimbările climatice):
5. Examinarea: În etapa de programare pe baza analizei sensibilității, a expunerii și a vulnerabilității riscurilor din Planul național de Management al riscurilor de dezastre în Regiunea Vest există riscuri climatice potențial semnificative care justifică o analiză detaliată pentru proiectele de infrastructură. Principalele tipuri de riscuri sunt: cutremur, inundații, secetă, incendii de pădure, înzăpeziri, temperaturi crescute. Astfel solicitantul va realiza această analiză detaliată.
6. Analiză detaliată: Solicitantul va prezenta o analiză detaliată privind evaluarea riscurilor climatice, inclusiv o analiză a probabilității impactului asupra proiectului. În cazul în care proiectul este expus riscurilor climatice vor fi prezentate măsurile de adaptare relevante și adecvate acestora. În cazul în care proiectul nu este expus riscurilor climatice se va justifica prin prezentarea condițiilor climatice conform **exemplelor de aspecte legate de schimbările climatice și întrebări cheie legate de impactul proiectului asupra imunizării climatice, respectarea principiului DNSH (Anexa 1 la prezenta metodologie).**

De asemenea aceste aspecte pot fi verificate conform **Listei de verificare pentru respectarea principiilor orizontale: Asigurarea Dezvoltării Durabile prin cerințele legate de protecția mediului, Asigurarea „imunizării la schimbările climatice” și Respectarea a principiului de ”a nu prejudicia în mod semnificativ” (DNSH) de către solicitanții de sprijin nerambursabil în cadrul apelului de proiecte (Anexa 2 la prezenta metodologie).**

**3.3. Ce reprezintă principiul ”de a nu prejudicia semnificativ” (DNSH)?**

Principiul de „a nu prejudicia în mod semnificativ” trebuie interpretat în sensul articolului 17 din Regulamentul (UE) 2020/852, care definește noțiunea de „prejudiciere în mod semnificativ” pentru șase obiective de mediu, respectiv:

1. Se consideră că o activitate prejudiciază în mod semnificativ atenuarea schimbărilor climatice în cazul în care activitatea respectivă generează emisii semnificative de gaze cu efect de seră (GES).
2. Se consideră că o activitate prejudiciază în mod semnificativ adaptarea la schimbările climatice în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor.
3. Se consideră că o activitate prejudiciază în mod semnificativ utilizarea durabilă și protejarea resurselor de apă și a celor marine în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine.
4. Se consideră că o activitate prejudiciază în mod semnificativ economia circulară, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.
5. Se consideră că o activitate prejudiciază în mod semnificativ prevenirea și controlul poluării în cazul în care activitatea respectivă duce la o creștere semnificativă a emisiilor de poluanți în aer, apă sau sol.
6. Se consideră că o activitate economică prejudiciază în mod semnificativ protecția și refacerea biodiversității și a ecosistemelor în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes comunitar incluse in Siturile Natura 2000.

În etapa de programare având în vedere că fondurile politicii de coeziune sprijină intervențiile care nu provoacă daune semnificative celor șase obiective de mediu ale principiului DNSH, autoritatea de management a demonstrat ca intervențiile propuse prin program nu provoacă prejudicii semnificative celor șase obiective de mediu. În etapa de programare având în vedere că principiul DNSH a fost aplicat întregului program, toate activitățile PR Vest sunt compatibile cu principiul DNSH.

Din cele 6 obiective de mediu, 4 dintre acestea (iii-vi) se vor evalua în cadrul procedurii de reglementare din punct de vedere a protecției mediului în conformitate cu Legea nr 292/2018. Concluziile care stau la baza deciziilor autorității de mediu cât și măsurile ce se regăsesc în actul de reglementare (**Decizia etapei de încadrare/Clasarea notificării).**

Prezenta metodologie este dezvoltată pentru a fi utilizată de către solicitanții de finanțare în cadrul PR Vest 2021-2027 și nu reprezintă un cadru legal exhaustiv.

**Anexa 1**

**Exemple de aspecte legate de schimbările climatice și întrebări cheie legate de impactul proiectului asupra imunizării climatice, respectarea principiului DNSH**

|  |  |  |
| --- | --- | --- |
| **Aspecte legate de obiectivele de mediu :** | **Identificarea principalelor aspecte ce pot afecta sau determina un impact semnificativ** | **Exemple de alternative sau posibile măsuri de atenuare sau reducere a impactului alese de solicitant** |
| **Imunizarea la schimbările climatice** | | |
| Neutralitatea  Climatică  (Atenuarea schimbărilor climatice) | -Proiectul propus va emite dioxid de carbon (CO2), protoxid de azot (N2O) sau metan (CH4) sau orice alt GES prevăzut de CCONUSC?  -Proiectul propus implică activități de exploatare a terenurilor sau de schimbare a destinației terenurilor (despăduriri) care ar putea duce la creșterea emisiilor de dioxid de carbon.  -Este posibilă utilizarea resurselor regenerabile de energie. | - Investițiile privind crearea de noi spații verzi contribuie substanțial la atingerea obiectivului de atenuare a schimbărilor climatice prin efectul sustenabil al suprafețelor verzi modernizate sau create la nivelul orașelor și municipiilor.  - Utilizarea de materiale de construcții reciclate, recuperate cu emisii scăzute de carbon, utilizarea de utilaje eficiente energetic, utilizarea de surse de energie regenerabilă.  Integrarea eficienței energetice în conceperea unui proiect (de exemplu includerea de elemente precum izolația, ferestre orientate spre sud pentru energia solară, ventilația pasivă și becurile cu consum redus de energie).  Proiectul propune soluții prietenoase cu mediul: nesigilarea masivă a suprafețelor, utilizarea de materiale ecologice cu amprentă redusă, neutră de carbon.  Folosirea materialelor cu Albedo mare (capacitatea suprafețelor urbane de a reflecta radiația solară). |
| Reziliența la schimbările climatice  (Adaptarea la schimbările climatice ) | **Inundații**: Va fi în pericol proiectul propus din cauza faptului că este situat într-o zonă riverană de inundare?  **Secetă:** Materialele utilizate în timpul construcției pot rezista la temperaturi mai ridicate?  **Cutremure/Alunecări de teren**: Este proiectul situat într-o zonă care ar putea fi afectată de cutremure și alunecări de teren?  **Incendii de vegetație și forestiere**: Este proiectul situat într-o zonă expusa riscului la incendiu (arderea vegetației)?  **Variații mari de temperatura inghet-dezghet, sau temperaturi ridicate**:  Materialele utilizate în timpul construcției pot rezista la temperaturi mai scăzute? | -Analizarea posibilității de a aduce modificări în proiectarea construcțiilor care să permită creșterea nivelului apei și a nivelului apei subterane (de exemplu, construcții pe piloni, înconjurarea oricărei infrastructuri vulnerabile la inundații sau infrastructuri critice la inundații cu bariere împotriva inundațiilor care utilizează puterea de ridicare a apei provenite din inundații pentru a se ridica automat, instalarea de supape de refulare în sistemele de drenaj pentru a proteja interioarele de inundațiile cauzate de refluxul de ape reziduale). Îmbunătățirea sistemului de drenare al proiectului.  -Utilizarea unor procese și materiale eficiente din punct de vedere al utilizării apei care pot rezista la temperaturi ridicate. Introducerea de tehnologii și metode de captare a apei pluviale,  -Protejarea suprafețelor și controlul eroziunii suprafețelor (de exemplu, prin plantarea rapidă de vegetație – hidroînsămânțare, acoperirea cu iarbă, arbori); Instalarea de structuri care să asigure controlul eroziunii (de exemplu, canale de drenaj și de scurgere adecvate).  -Utilizarea de materiale de construcții rezistente la foc.  Crearea unui spațiu adaptat la incendiu în zona vizată de proiect și în jurul acesteia. Plantare a arborilor în zonele verzi să fie reziliente climatic și fără impact negativ asupra biodiversității și interzicere a utilizării sau răspândirii speciilor invazive non-native. Utilizarea speciilor non-native va fi permisă doar în condițiile în care se demonstrează faptul că utilizarea materialului reproducător conduce la condiții ecosistemice favorabile și adecvate (cum ar fi cele climatice, de sol, zone de vegetație, reziliență la foc) și că speciile native prezente nu mai sunt adaptate la condițiile climatice viitoare modelate și la condițiile pedo-hidrologice.  -Asigurarea capacității proiectului (de exemplu, infrastructura-cheie) de a rezista la acțiunea vântului și de a preveni pătrunderea umidității în structură (de exemplu, prin utilizarea unor materiale sau a unor practici de inginerie diferite).  Utilizarea unor materiale rezistente la variații de temperatură și la temperaturi ridicate. |
| **Principiul DNSH** | | |
| Atenuarea schimbărilor climatice: Se preconizează că măsura va genera emisii semnificative de GES? | -Proiectul propus va emite dioxid de carbon (CO2), protoxid de azot (N2O) sau metan (CH4) sau orice alt GES prevăzut de CCONUSC?  -Proiectul propus implică activități de exploatarea a terenurilor sau de schimbare a destinației terenurilor (despăduriri) care ar putea duce la creșterea emisiilor de dioxid de carbon.  -Este posibilă utilizarea resurselor regenerabile de energie. | Investițiile privind crearea de noi spații verzi contribuie substanțial la atingerea obiectivului de atenuare a schimbărilor climatice prin efectul sustenabil al suprafețelor verzi modernizate sau create la nivelul orașelor și municipiilor.  - Utilizarea de materiale de construcții reciclate, recuperate cu emisii scăzute de carbon, utilizarea de utilaje eficiente energetic, utilizarea de surse de energie regenerabilă.  Integrarea eficienței energetice în conceperea unui proiect (de exemplu includerea de elemente precum izolația, ferestre orientate spre sud pentru energia solară, ventilația pasivă și becurile cu consum redus de energie).  Integrarea eficienței energetice în conceperea unui proiect (de exemplu includerea de elemente precum izolația, ferestre orientate spre sud pentru energia solară, ventilația pasivă și becurile cu consum redus de energie).  Proiectul propune soluții prietenoase cu mediul : nesigilarea masivă a suprafețelor, utilizarea de materiale ecologice cu amprentă redusă, neutră de carbon.  Folosirea materialelor cu Albedo mare (capacitatea suprafețelor urbane de a reflecta radiația solara.) |
| Adaptarea la schimbările climatice: Se preconizează că măsura va duce la creșterea efectului negativ al climatului actual și al climatului viitor preconizat asupra măsurii în sine sau asupra persoanelor, asupra naturii sau asupra activelor? | **Inundații**: Va fi în pericol proiectul propus din cauza faptului că este situat într-o zonă riverană de inundare?  **Secetă:** Materialele utilizate în timpul construcției pot rezista la temperaturi mai ridicate?  **Cutremure/Alunecări de teren**: Este proiectul situat într-o zonă care ar putea fi afectată de cutremure și alunecări de teren?  **Incendii de vegetație și forestiere**: Este proiectul situat într-o zonă expusa riscului la incendiu (arderea vegetației)?  **Variații mari de temperatura îngheț-dezgheț, sau temperaturi ridicate**:  Materialele utilizate în timpul construcției pot rezista la temperaturi mai scăzute? | Analizarea posibilității de a aduce modificări în proiectarea construcțiilor care să permită creșterea nivelului apei și a nivelului apei subterane (de exemplu, construcții pe piloni, înconjurarea oricărei infrastructuri vulnerabile la inundații sau infrastructuri critice la inundații cu bariere împotriva inundațiilor care utilizează puterea de ridicare a apei provenite din inundații pentru a se ridica automat, instalarea de supape de refulare în sistemele de drenaj pentru a proteja interioarele de inundațiile cauzate de refluxul de ape reziduale). Îmbunătățirea sistemului de drenare al proiectului.  -Utilizarea unor procese și materiale eficiente din punct de vedere al utilizării apei care pot rezista la temperaturi ridicate. Introducerea de tehnologii și metode de captare a apei pluviale,  -Protejarea suprafețelor și controlul eroziunii suprafețelor (de exemplu, prin plantarea rapidă de vegetație – hidroînsămânțare, acoperirea cu iarbă, arbori); Instalarea de structuri care să asigure controlul eroziunii (de exemplu, canale de drenaj și de scurgere adecvate).  Utilizarea de materiale de construcții rezistente la foc.  Crearea unui spațiu adaptat la incendiu în zona vizată de proiect și în jurul acesteia. Plantare a arborilor în zonele verzi să fie reziliente climatic și fără impact negativ asupra biodiversității și interzicere a utilizării sau răspândirii speciilor invazive non-native. Utilizarea speciilor non-native va fi permisă doar în condițiile în care se demonstrează faptul că utilizarea materialului reproducător conduce la condiții ecosistemice favorabile și adecvate (cum ar fi cele climatice, de sol, zone de vegetație, reziliență la foc) și că speciile native prezente nu mai sunt adaptate la condițiile climatice viitoare modelate și la condițiile pedo-hidrologice.  -Asigurarea capacității proiectului (de exemplu, infrastructura-cheie) de a rezista la acțiunea vântului și de a preveni pătrunderea umidității în structură (de exemplu, prin utilizarea unor materiale sau a unor practici de inginerie diferite).  Utilizarea unor materiale rezistente la variații de temperatură și la temperaturi ridicate. |
| Utilizarea durabilă și protejarea resurselor de apă și a celor marine: Se preconizează că măsura va fi nocivă pentru:  (i) starea bună sau pentru potențialul ecologic bun al corpurilor de apă, inclusiv al apelor de suprafață și subterane sau  (ii) starea ecologică bună a apelor marine? | Proiectul propus implică activități **care să genereze** riscurile de degradare a mediului legate de protejarea calității apei. | -Luarea în calcul a tuturor folosințelor de apă din aval de zona de implementare a unui proiect existent, în curs de realizare sau incluse în unele planuri sau programe (ex. surse de apă potabilă, surse de apă industrială, irigații).  -Evitarea implementării proiectelor care pot duce la alterarea stării chimice a corpurilor de apă și a potențialului/stării ecologice a acestora, în faza de construire sau etapa de funcționare;  -Alegerea amplasamentelor viitoarelor proiecte în afara zonelor expuse de inundații, iar dacă acest lucru nu poate fi evitat, în proiect se vor include măsurile necesare de protecție a inundațiilor;  În plus, pe durata perioadei de execuție, se recomandă o serie de măsuri pentru reducerea sau evitarea potențialelor efecte negative ale proiectelor propuse asupra apelor de suprafață și subterane, cum ar fi:  - dotarea cu toalete ecologice/bazin vidanjabil pentru personalul implicat în etapa de construcție;  - marcarea organizării de șantier pentru a nu afecta şi alte suprafețe în afara celor necesare, stabilite prin proiect;  - prevenirea eroziunilor şi a transportului sedimentelor din zonele de construcții, inclusiv pe cursurile de apă;  - depozitarea controlată, în zone separate pe amplasament a materialelor de construcție și deșeurilor rezultate în etapa de execuție și de dezafectare. |
| Tranziția către o economie circulară, inclusiv prevenirea generării de deșeuri și reciclarea acestora: Se preconizează că măsura:  (i) va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau  (ii) va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau  (iii) va cauza prejudicii semnificative și pe termen lung mediului în ceea ce privește economia circulară? | Proiectul propus implica activități **care să genereze** riscurile de degradare a mediului legate de generarea si management necorespunzător al deșeurilor? | În toate etapele proiectului se va menține evidența gestiunii deșeurilor conform Ordonanței de Urgență nr. 92 din 19 august 2021 privind regimul deșeurilor, cu modificările şi completările ulterioare, HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare şi respectiv Legea nr. 249/2015 privind modalitatea de gestionare a ambalajelor şi a deșeurilor de ambalaje, cu modificările şi completările ulterioare.  Sortarea deșeurilor se va realiza la locul de producere, prin grija constructorului. Acesta are obligația, conform HG nr. 856/2002, cu modificările și completările ulterioare, să țină evidența lunară a colectării, stocării provizorii şi eliminării deșeurilor către depozitele autorizate.  Recuperarea si reutilizarea deșeurilor vegetale in vederea obținerii compostului utilizat la fertilizarea și îmbunătățirii calității solului. |
| Prevenirea și controlul poluării: Se preconizează că măsura va duce la o creștere semnificativă a emisiilor de poluanți în aer, apă sau sol? | Proiectul propus poate avea impact nesemnificativ asupra calității aerului, apei și solului, pentru care se vizează minimizarea impactului? | -Utilizarea materialelor de construcții care conduc la reducerea zgomotului, a prafului și a emisiilor poluante în timpul lucrărilor;  -Utilizarea materialelor cu conținut scăzut de carbon;  -Folosirea materialelor disponibile cât mai aproape de locul construcției și a celor al căror proces de producție este cât se poate de prietenos cu mediul;  -Utilizarea produselor de construcții non-toxice, reciclabile și biodegradabile, fabricate la nivelul industriei locale, din materii prime produse în zonă, folosind tehnici care nu afectează mediul;  -Reducerea riscurilor pentru sănătatea lucrătorilor prin măsuri tehnice (utilizarea unor utilaje/echipamente noi, eficiente și fiabile) și măsuri organizatorice;  În perioada de execuție a lucrărilor și operării se vor genera și alte emisii de poluanți în aer în afară de CO2, cum ar fi NOx, NMVOC, SO2 și PM 2.5 dar se poate asigura minimizarea impactului acestor emisii prin măsuri de protecție:  - realizarea lucrărilor eșalonat, conform unor grafice de execuție;  - utilajele de construcție şi mijloacele de transport vor fi foarte bine întreținute pentru a minimiza emisiile de gaze;  - reducerea timpului de mers în gol al motoarelor utilajelor şi mijloacelor de transport;  - viteza de circulație va fi restricționată, iar suprafața drumurilor va fi stropită cu apă la intervale regulate de timp;  - alegerea de trasee optime din punct de vedere al protecției mediului pentru vehiculele care transportă materiale de construcție ce pot elibera în atmosferă particule fine; |
| Protecția și refacerea biodiversității și a ecosistemelor: Se preconizează că măsura va fi:  (i) nocivă în mod semnificativ pentru condiția bună și reziliența ecosistemelor sau  (ii) nocivă pentru stadiul de conservare a habitatelor și a speciilor, inclusiv a celor de interes pentru Uniune? | Proiectul propus nu afectează habitatele naturale , speciile de floră, faună și păsări din ariile naturale protejate de interes comunitar, Situri Natura 2000?  In cazul ca proiectul trece printr-un sit Natura 2000 ce masuri de reducere aplică? | * Respectarea prevederilor planurilor de management și regulamentelor ariilor naturale protejate, pentru zonele situate in arii protejate, astfel încât amenajarea zonelor verzi să se realizeze cu specii autohtone caracteristice habitatelor naturale . * Se recomandă ca spatiile verzi să fie realizate printr-o abordare de tipul landscape level approach care să contribuie la consolidarea conectivității cu zone naturale sau semi-naturale (păduri, zone agricole) cu accent pe conectarea habitatelor în corelare cu infrastructuri verzi și coridoare ecologice.   In perioada de construcție se va tine cont :  - Execuția manuala a lucrărilor, în măsura posibilităților, în zonele sau perioadele în care speciile de faună prezintă vulnerabilitate  - Suspendarea temporară a activităților dacă se constată prezența unor aglomerări de amfibieni și reptile , cuiburi de păsări, maternități de lilieci sau altele asemenea care presupun afectarea zonelor de cuibărit, adăpost, mortalitate asupra indivizilor și în general manifestarea impactului negativ  -Utilizarea speciilor indigene specific etajului nemoral pe care sunt propuse lucrările pentru toate proiectele care presupun plantări de arbori sau alte specii ierboase, utilizându-se pepinierele din proximitatea amplasamentelor proiectelor |

**Anexa 2**

**LISTĂ DE VERIFICARE**

**Pentru respectarea principiilor orizontale: Asigurarea Dezvoltării Durabile prin cerințele legate de protecția mediului, Asigurarea „imunizării la schimbările climatice” și Respectarea principiului de ”a nu prejudicia în mod semnificativ” (DNSH) de către solicitanții de sprijin nerambursabil în cadrul apelului de proiecte**

|  |  |  |
| --- | --- | --- |
| **Evaluare tehnico-economică:**  **Criterii de evaluare:** | **Cerințe pentru îndeplinirea criteriului de evaluare:** | **Documente solicitate** |
| **Proiectul respectă legislația națională și comunitară în domeniile dezvoltare durabilă/ eficiență energetică/imunizarea climatică**:  **a)Dezvoltare durabilă şi eficienţă energetică:**  Proiectul prevede măsuri care conduc la respectarea cerințelor privind protecția mediului, pentru promovarea dezvoltării durabile, care se referă la utilizarea surselor de energie curată, economie circulară, inclusiv prevenirea si reciclarea deșeurilor, prevenirea și controlul poluării asupra aerului, apei, solului, protecția resurselor de apă, protecția și conservarea biodiversității în conformitate cu articolul 11 și cu articolul 191 alineatul (1) din TFUE.   1. **Imunizare climatică:**   Proiectul prevede măsuri de atenuare și adaptare la schimbările climatice, la prevenirea și gestionarea riscurilorîn conformitate cu principiul imunizării climatice .  **Subcriteriul se consideră îndeplinit dacă sunt respectate toate cerințele de mai sus, respectiv litera a) și litera b).** | **Completarea obligatorie a următoarelor secțiuni din cererea de finanțare**:  Principii orizontale/câmpul Dezvoltare Durabila Dezvoltare Durabilă şi eficiență energetică.  **Solicitantul**  va propune măsuri care vizează respectarea legislației naționale și comunitare în domeniu. Respectarea legislației naționale în vigoare va fi asumată de solicitant prin completarea în cadrul cererii de finanțare secțiunea Principii orizontale, câmpurile:  -Protecția biodiversității – unde va completa măsurile impuse prin actul de reglementare emis de autoritatea de mediu,  -Utilizarea eficienta a resurselor – unde va include informații legate de utilizarea surselor regenerabile, echipamente eficiente energetic, măsurile care vizează economia de timp, apă, resurse, energie, etc.  În cadrul cererii de finanțare în secțiunea Principii orizontale, câmpurile referitoare la măsurile de combatere a impactului privind schimbările climatice, conservarea și utilizarea durabilă a resurselor de apa pentru o dezvoltare durabilă, protejarea, restaurarea și promovarea utilizării durabile a ecosistemelor terestre, eficiență energetică, se va indica secțiunea și paginile din proiectul tehnic unde se regăsesc măsurile propuse și care vizează principiul dezvoltării durabile și al eficienței energetice.  În cazul în care nu se regăsesc măsurile propuse de solicitanți conform legislației naționale în vigoare nici în cadrul cererii de finanțare, nici în alt document, atunci se vor solicita clarificări. | Se va completa în  • Formularul cererii de finanțare  • Anexa 2\_ Declarația unică  • Documentația tehnico-economică faza PT |
| Proiectul:  **a)** respectă **principiul DNSH - ,,A** nu prejudicia în mod semnificativ”, conform legislației aplicabile din Regulamentul (UE) 2020/852:  **i)** obligația ca executantul lucrării să semneze un contract cu un operator pentru reciclarea deșeurilor rezultate din activitățile desfășurate, ca măsură de atenuare a impactului asupra obiectivului de mediu care vizează ”Economia circulară, inclusiv prevenirea generării de deșeuri și reciclarea acestora.  și  **ii)** obligația ca solicitantul să semneze un contract cu un operator pentru reciclarea deșeurilor de hârtie, metal, materiale plastice, sticla, DEEE-uri provenite din înlocuirea sistemelor sau a echipamentelor, în cazul achiziției de sisteme, echipamente și dotări noi.  **b)** prezintă **Decizia etapei de încadrare** a proiectului în procedura de evaluare a impactului asupra mediului emisă de autoritatea de mediu, în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului și aleOrdinului nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier şi a altor ghiduri specifice pentru diferitedomenii şi categorii de proiecte sau **Clasarea notificării.**  **Subcriteriul se consideră îndeplinit dacă se respectă litera a), punctele i și ii și litera b).** | Solicitantul va propune măsuri de atenuare la schimbările climatice privind obiectivele i-ii, descrise la punctul 3.3. la prezenta metodologie.  Solicitantul va propune măsuri care să justifice modul in care proiectul răspunde la respectarea principiului DNSH obiectivele iii, iv, v, iv descrise la punctul 3.3. la prezenta metodologie incluzând, dacă este cazul, și recomandările din actul de reglementare de la Agenția pentru Protecția Mediului.  Din cele 6 obiective de mediu, 4 dintre acestea (iii-vi) se vor evalua in cadrul procedurii de reglementare din punct de vedere a protecției mediului in conformitate cu Legea nr 292/2018 .Concluziile care stau la baza deciziilor autorității de mediu cât și măsurile se regăsesc în actul de reglementare (decizia etapei de încadrare, clasarea notificării).  În cadrul cererii de finanțare în secțiunea: Principii orizontale, câmpul: ”Atenuarea și adaptarea la schimbările climatice” se va indica secțiunea și paginile din proiectul tehnic unde se regăsesc măsurile propuse și care vizează principiul imunizării climatice. | Informațiile se vor completa in Formularul cererii de finanțare  • Documentația tehnico-economică faza PT  • Anexa 2\_Declarația unică  pentru obiectivele (i-ii).  Pentru obiectivele (iii-vi) masurile se regăsesc în actul de reglementare emis de la autoritatea de mediu (decizia etapei de încadrare/clasarea notificării).  De asemenea se va prezenta contract cu un operator pentru reciclarea deșeurilor rezultate din investițiile în modernizarea/ reabilitare ca măsură de atenuare a criteriului economiei circulare aferent DNSH. |
| **Proiectul:**  a) propune realizarea de achiziții publice verzi în proporție de minim 20% din numărul total de achiziții prevăzute în cadrul acestuia.  b) prevede acțiuni de protejare a biodiversitatii din zona urbană/soluții inovative de mediu, abordari eco-sistemice precum activități de reabilitare și reutilizare a materialelor și dotărilor existente în spațiul public regenerat etc.  **Subcriteriul se consideră îndeplinit dacă este respectată: fie litera a), fie litera a) și b). Îndeplinirea doar a literei b) nu conduce la îndeplinirea criteriului.** | Documente verificate:  • Formularul cererii de finanțare  • Anexa 2\_Declarația unică  • Documentația tehnico-economică faza PT  Se verifică:  • dacă ponderea achizițiilor verzi prevăzute în cadrul proiectului este minim 20% din numărul total de achiziții prevăzute în cadrul acestuia;  • dacă proiectul prevede acțiuni de protejare a biodiversitatii din zona urbană/soluții inovative de mediu, abordari eco-sistemice precum activități de reabilitare și reutilizare a materialelor și dotărilor existente în spațiul public regenerat, de exemplu: mobilier urban, împrejmuiri, stâlpi și lămpi de iluminat public cu valoare istorică, indicatoare și plăcuțe cu nume de străzi, pavaje existente prin reutilizarea pietrei cubice existente cu valoare estetică și de patrimoniu etc. | Se va completa în  • Formularul cererii de finanțare  • Anexa 2\_ Declarația unică  • Documentația tehnico-economică faza PT |

In cererea de finanțare solicitantul va indica pentru documentația tehnică (PT), unde se regăsesc aceste informații.

1. <https://legislatie.just.ro/Public/DetaliiDocumentAfis/208590> [↑](#footnote-ref-1)
2. <https://eur-lex.europa.eu/legal-content/RO/TXT/?uri=uriserv%3AOJ.C_.2021.373.01.0001.01.RON&toc=OJ%3AC%3A2021%3A373%3AFULL> [↑](#footnote-ref-2)