**Anexa 9\_Indicatori**

**IR 7.1.A Revitalizarea spațiilor publice urbane**

|  |  |  |  |  |
| --- | --- | --- | --- | --- |
| **Indicator** | **Definiție conform documentului de lucru al Comisiei Europene**[[1]](#footnote-1) | **Unitate de măsură** | **Modalitate de calcul** | **Sursa datelor** |
| **RCO74**-Populația vizată de proiecte derulate în cadrul strategiilor de dezvoltare teritorială integrată | Numărul de persoane acoperite de proiecte susținute de fonduri în cadrul strategiilor de dezvoltare teritorială integrată. | persoane | Se va menționa numărul de persoane aferent localității/ zonei de intervenție la care se face referire în SIDU/Strategia de dezvoltare economică, socială și de mediu a Văii Jiului. | SIDU/  Strategia de dezvoltare economică, socială și de mediu a Văii Jiului |
| **RCO75**-  Strategii de dezvoltare teritorială integrată care beneficiază de sprijin\* | Numărul de contribuții la strategiile de dezvoltare teritorială integrată raportate de fiecare obiectiv specific care contribuie din fonduri în conformitate cu articolul 28 literele (a) și (c) din RDC.  Valorile indicatorului măsoară așadar, la nivel de obiectiv specific, numărul discret de contribuții financiare la strategiile teritoriale. | contribuții la strategii | Se va completa **valoarea** **1** aferentă strategiei de dezvoltare teritorială integrată la care face referire proiectul, indiferent de numărul cererilor de finanțare depuse de UAT-ul sau UAT-urile (în cazul Văii Jiului) care gestionează implementarea strategiei. | SIDU/  Strategia de dezvoltare economică, socială și de mediu a Văii Jiului |
| **RCO76-**  Proiecte integrate de dezvoltare teritorială | Numărul de proiecte integrate sprijinite în cadrul dezvoltării teritoriale integrate care sunt integrate în conformitate cu articolul 28 din RDC. Un proiect este considerat integrat dacă îndeplinește cel puțin una dintre următoarele condiții:  a) proiectul implică diferite sectoare (cum ar fi sectoarele social, economic și de mediu);  b) proiectul implică diferite teritorii administrative (ex: municipalități) și  c) proiectul implică mai multe tipuri de părți interesate (autorități publice, actori privați, ONG-uri). | proiecte | Se va completa **valoarea 1 (valoare pre-definită)** pentru proiectul integrat de dezvoltare teritorială susținut. | SIDU/  Strategia de dezvoltare economică, socială și de mediu a Văii Jiului  Proiect tehnic |
| **RCO114-**  Spații deschise create sau reabilitate în zonele urbane | Suprafața spațiilor publice deschise renovate/nou dezvoltate. Indicatorul include spații publice deschise conform definiției ONU: „toate locurile care sunt proprietate publică sau de uz public, accesibile și cu acces public, gratuit și fără scop de profit”. Spațiile publice deschise pot include parcuri, grădini comunitare, scuaruri, piețe publice, maluri ale râurilor, plaje etc.  Indicatorul nu include intervenții semnificative acoperite de alți indicatori comuni (de exemplu, când obiectivul principal este modernizarea drumurilor, reabilitarea terenului etc.). Întreținerea și reparațiile sunt excluse. | metri pătrați | Se va completa suprafața planificată (în metri pătrați) pentru spațiile deschise din zonele urbane sprijinite în proiect.  La momentul depunerii cererii de finanțare, solicitantul de finanțare trebuie să furnizeze AM PR Vest și metodologia utilizată pentru calcularea țintei proiectului.  Valoarea realizată reprezintă suprafața spațiilor deschise din zone urbane realizate, și se măsoară la finalizarea și punerea în funcțiune a output-ului din cadrul proiectului sprijinit.  Beneficiarul trebuie să furnizeze AM PR Vest metodologia utilizată pentru calcularea valorilor realizate raportate. | Proiect tehnic |
| **PSR06-**  Populația care are acces la spații publice noi sau modernizate în zonele urbane | Populația estimată care locuiește pe o rază de 2 km față de infrastructura de la infrastructura care beneficiază de sprijin pentru revitalizare urbană. Se va lua în calcul populația rezidentă în zona respectivă. | persoane | Se determină în baza Anexei 13\_Metodologie de calcul a respectării de către investiție a condițiilor de proximitate, densitate a populației și accesibilitate – anexă la GSF.  Valoarea indicatorului la începutul implementării proiectului este zero.  Valoarea indicatorului la data efectuării ultimei plăți de către finanțator în cadrul contractului de finanțare reprezintă populația care locuiește pe o rază de 2 km față de spațiul public reabilitat/reamenajat/modernizat în zonele urbane în cadrul proiectului, și se măsoară la finalizarea și punerea în funcțiune a acestor infrastructuri.  Exemplele de documente justificative care vor fi prezentate de solicitant includ documente care prezintă metodologia de estimare și calcularea populației raportate. De exemplu, sursa de date pentru populația din zona respectivă va fi un document de la Direcția/Serviciul de Evidență a Persoanelor de la nivelul UAT solicitant de finanțare prin care se precizează populația care locuiește pe o rază de 2 km. Delimitarea arealului/ suprafeței se va realiza în baza informațiilor furnizate de către proiectant. | Anexa 13\_ Metodologie de calcul a respectării de către investiție a condițiilor de proximitate, densitate a populației și accesibilitate |

1. <https://ec.europa.eu/regional_policy/sources/evaluation/performance2127/performance2127_swd.pdf> [↑](#footnote-ref-1)